
SJUKEPLEIE STORD

Grunnutdanning i sjukepleie
STUDENTUTVEKSLING - INTERNASJONALISERING

Internasjonal verksemd er viktig for at tilsette og studentar i HSH kan utvikla seg fagleg gjennom kontakt med andre fagmiljø, kulturar og utdanningssystem. Skulen ynskjer å gje tilbod om utanlandsstudier/praksisstudier i 5.  til interesserte og kvalifiserte studentar. Fot tida er avdelinga medlem i eit NORDPLUSS-nettverk, der sjukepleieskular i Århus, Silkeborg, Uppsala, Kristianstad, Mariehamn (på Åland) og Helsinki er med og kan ha utveksling av studentar og lærarar. Skulen søkjer kvart år Nordisk ministerråd om tildeling av utvekslingsstipend, som seinare vert gjeve til student(ar) og lærar(ar). Summen varierer - eit 12 vekers stipend for student  er p.t. på ca. 5.500,-DKK. Det hender studentar får høve til  - og er viljuge til - utanlandsstudier ved ein av desse nettverkskulane utan at dei har fått stipend.
NORDPLUSS har eiga «heimeside» på http://www.nordplus.dk. 
 Der er eit visst høve til (praksis)studier i andre land utanfor Norden også. Her har avdelinga vår enno ikkje nettverktilknytning. Det krevst då større studentaktivitet over ein lengre planleggingsfase. Start førebuinga tidleg!! I EU sitt Sokrates utvekslings-program opererer ein med «Free mover» omgrepet. Dette inneber at studenten sjølv må finna ein institusjon, sørga for å verta godteken der  - og at avdelinga her må godkjenna  (praksis)studiet ved institusjonen. Studenten får då dei same rettane som i det ordinære Sokrates programmet. Dei kan søkja Lånekassen om lån og stipend etter kapittel 5 som gjeld utanlandsstudentar og dei får i tillegg Sokrates-stipend. Senter for Internasjonalt Universitetssamarbeid (SIU) i Bergen(UiB) kan gje fleire opplysningar  via http://www.siu.no

Sentralt har HSH eit internasjonalt utval.  I sekretariatet for utvalet er Lise Risøy ein aktuell person (tlf 52 70  26 13; E-post: <lise.risoy(alfa-krøll)hsh.no>). Ho legg ofte inn aktuelle opplysningar om internasjonaliserting på HSH si heimeside på internet. Me har og ein internasjonal koordinator -  p.t. høgskulelektor Johan Nome. 

Søknad om studier i utlandet.
I søknad frå studentar som er interesserte i  å studera i utlandet. vert det lagt vekt på 
- studenten sitt studieresultat (karakterar og evaluering frå praksisstudier)
- at studenten har vist interesse for deltaking i undervisninga og for  internasjonlisering (ved t.d. å vera  «fadder» for gjestestudent(ar) 
- at studenen kan vera ein god ambassadør for norsk sjukepleiarutdanning og for vår skule. 
- at studenten har gode språkkunnskapar for kommunikasjon i det aktuelle landet


Det er sett opp tidsfristar for innlevering av intern søknad (til internasjonal koordinator) om høve til å studera i utlandet: 
1. april for haustsemestret og 1. oktober for studier i vårsemestret. 
Søknadsskjema kan ein få i skulen sin resepsjon eller hos internasjonal koordinator.

Under studieopphaldet ventar ein at studenten er aktiv for å nå dei generelle og personlege utdanningsmåla,. evaluerer studieopphaldet, deltar aktivt i undervisninga og i det sosiale livet i skulen og er ein god representant for eiga utdanning. Det er vanleg at studenten presenterer innhald og opplegg ved sin eigen skule for studentar/klassen der han er «gjest». Dei fleste skulane i NORDPLUSS-nettverket vårt  gjer det praktisk mogeleg å gjennomføra eventuell  «heimleg» skuleeksamen (skriftleg dagseksamen).

Etter studieopphaldet skal studenten utarbeida ein rappport, som skal innehalda følgjande:

- vurdering av førebuingsfasen i Noreg under opphaldet i utlandet
- mottaking og introduksjon ved institusjonen/skulen i utlandet

- sosial integrering, butilhøva, høva til aktivitetar i fritida
- språkmessige forhold
- faglege forhold - utbytte av (praksis)studiet og eventuell  teoriundervisning.
- funksjonen til lærar og eventuell kontaktsjukepleiar
- kontakten med skulen i  Noreg
- forslag til betringar, gode råd til skulane og til framtidige hospitantar
- konklusjon i forhold til personlege forventningar.
Avdelinga vår prøver også å leggja til rette for ein munnleg presentasjon frå utanlands-fararane til andre («yngre»)studentar.

